ԽՈՐԸ ՔՈՒՆ.Բեռլինի Swissotel հյուրանոցն իր հյուրերին առաջարկում է «խորը քուն» անունով ծառայությունների փաթեթ, որը բուժում է անքնությունը, ընկճախտը ու նույնիսկ օգնում է նիհարել: Մասնագետների կողմից մշակված հատուկ ընթացակարգը հետևյալն է` առավոտյան 30 րոպեանոց բուժում` պայծառ լույսի ներքո, խոտաբույսերով պատրաստված ըմպելիք, ցերեկային հանգիստ` հատուկ ֆիզիոթերապևտիկ մահճակալներին և քնելուն նպաստող երեկոյան վարժանքներ: «Խորը քուն» փաթեթը ձեռք բերողը քնում է ձայնային բարձի վրա, որոնք արձակում են ուղեղի աշխատանքը խթանող ռիմթեր: Ծառայության մեկ գիշերվա արժեքն է 199 եվրո: